Iwieġeb ħati ta' fastidju sesswali fuq mara
Raġel mill-Albanija ta' 32 sena residenti x-Xlendi Għawdex, tressaq b'arrest fil-Qorti t'Għawdex, quddiem il-Maġistrat tal-Għassa Brigitte Sultana. Ir-raġel ġie akkużat li nhar il-5 ta' Lulju, għall-ħabta tal-ħdax u għoxrin ta' filgħaxija, waqt li kien fi stabbiliment fi Triq il-Ġostra, Xlendi, Għawdex, ta fastidju sesswali lil mara mingħajr il-kunsens tagħha. Hu ġie akkużat ukoll li għamel dawn l-atti f'post pubbliku u li qal kliem oxxen fil-pubbliku. L-akkużat wieġeb ħati għall-akkużi miġjuba fil-konfront tiegħu. Is-sentenza mistennija tingħata fil-jiem li ġejjin, bl-akkużat jinżamm taħt arrest. Il-prosekuzzjoni f'dan il-każ tmexxiet mill-Ispettur Josef Gauci.